Richard Meier

**Richard Meier** (* 12. október 1934) je významný americký architekt patriaci do skupiny zvanej „*[[New York Five]]*“.

## Životopis
V rokoch 1953 – 1957 študoval architektúru na Cornell University v Ithace, New York. Od roku 1958 pracoval v New Yorku najskôr pre Skidmore, Owings & Merrill, potom na tri roky s Marcelom Breuerom. Svoj vlastný ateliér si otvoril v roku 1963 a jeho prvým kompletným projektom bol rodinný dom pre vlastných rodičov v Essex Fells, New Jersey. Roku 1970 získal prvú veľkú verejnú zákazku – rozvoj v území centra Bronxu v New Yorku. Pred svetom sa zviditeľnil v roku 1972, keď vyšla knižná publikácia five architects opisujúca prácu a projekty skupiny architektov: Richard Meier, Peter Eisenman, John Hejduk, Michael Gravesa a Charles Gwathmey. V roku 1975 prednášal na Yalovej univerzita, začína pracovať na projekte New Harmony's Atheneum v meste New Harmony, Indiana. V roku 1984 bola Meierovi udelená Pritzkerova cena. V tom istom roku získal prestížnu zákazku – navrhnúť Getty Centre v Los Angeles, v Kalifornii v hodnote 1,3 bilióna dolárov.

## Charakter tvorby

Meierová raná tvorba je charakteristická kubistickou kompozíciou a komplexom vertikálnych sekcií, používa jemnejšie formy a materiály. V jeho kompozícii sa sústreďuje na hlavnú hmotu, ku ktorej pridáva a odoberá geometrické časti hmoty. V neskoršej tvorbe narába s viacerými hmotami, ktoré sa pretínajú a prelínajú do jednej komplexnej skladby.

Hlavným znakom Richardových Meierových stavieb je ich farba, a to biela. Jeho biela nie je nikdy biela, keďže je subjektom konštantnej zmeny cez sily prírody: oblohu, počasie, vegetáciu, oblaky a samozrejme svetlo. Zreteľne vytvára hmotu budov, založenú na tých istých navrhovacích koncepciách a udržiava si vlastnú dizajnérsku filozofiu. Ako sám hovorí: „*Mojím želaním je vytvoriť istý priestorový lyrizmus v rámci zásady čistej formy*“. Zvyčajne používa Neo Corbusierovské tvary so smaltovanými panelmi vloženými do mriežky a veľkými plochami skla, ktoré ladia s lineárnymi rampami a zábradliami. Všetky prvky, i kontrastné tvary, kompozície harmonicky zlučuje v celok a utvára jasné proporcie. Tri najdôležitejšie prvky jeho diela sú svetlo, farba a miesto. O bielej farbe tvrdí: „*Biela je pre mňa najkrajšia farba, pretože sa v nej dajú poznať všetky farby dúhy… Biela bola vždy symbolom dokonalosti, čistoty, jasnosti… Na bielom povrchu sa dá najlepšie pochopiť hra svetla a tieňa, plôch a zárezov*“. Bielou farbou zdôrazňuje optický vnem v architektúre a zosilňuje moc vizuálnych foriem.

Hlavná myšlienka, na ktorú sa Richard Meier zameriava je (ako ju sám nazval): „*Miestovosť*“… „*Je to to, čo robí priestor miestom*“. Bielou farbou dobre oddeľuje budovu od miesta, kde sa nachádza, zdôrazňuje prítomnosť budovy ako nezávislého predmetu.

## Najznámejšie projekty
náhľad|Barcelonské Múzem súčasného umenia
náhľad|New Harmony's Atheneum

Všetky tieto projekty získali národné ocenenie od Amerického inštitútu architektov (AIA).

* High Museum of Art v Atlante
* Museum for Decorative Arts, Frankfurt, Nemecko
* televízia Canal + v Paríži
* Hartfordská škola v Conecticut
* Atheneum v New Harmony
* Indiana a Bronx Developmental Center v New Yorku.

## Ocenenia
* 1972 – American Academy and Institute of Arts and Letters, Arnold Brunner Prize in Architecture
* 1980 – American Institute of Architects, New York Chapter Medal of Honor
* 1984 – Pritzkerova cena
* 1988 – Royal Institute of British Architects, Royal Gold Medal
* 1991 – Guild Hall Lifetime Achievement Award for Visual Arts
* 1992 – Ministry of Culture of the French Republic „Commandeur, l'Ordre des Arts et des Lettres“
* 1995 – American Academy of Arts and Sciences, Fellowship
* 1997 – Praemium Imperiale
* 1997 – American Institute of Architects, Gold Medal
* 1998 – American Institute of Architects Los Angeles Chapter Gold Medal
* 2000 – El Gobierno del Distrito Federal „Huesped Distinguido de la Ciudad de Mexico“
* 2000 – American Institute of Architects Twenty-Five Year Award for Smith House

## Realizácie a projekty
thumb|280px|Museum of Television and Radio, Beverly Hills, Kalifornia
* Lambert House, Fire Island, New York, 1961 – 62
* Meier House (dom rodičov), Essex Fells, New Jersey, 1963 – 65
* Monumental Fountain Competition, Benjamin Franklin Parkway, Philadelphia, Pennsylvánia, 1964 (spoločne s Frankom Stellom)
* Renfield House, Chester, New Jersey, 1964 – 66
* Hoffman House, East Hampton, New York, 1966 – 67
* Smith House, Darten, Connecticut, 1965 – 67
* Hoffman house, Hampton, New York, USA 1967
* Bronx Developmental Center, New York, New York, 1970 – 77
* Douglas House, Harbor Springs, Michigan, 1971 – 73
* The Atheneum, New Harmony, Indiana, 1975 – 79
* Hartford Siminary, Hartford, Connecticut, 1978 – 81
* Múzeum umeleckých remesiel, Frankfurt/Main, SRN, 1979 – 85
* Giovannitti House, Pittsburgh, Pennsylvánia, 1979 – 83
* High Museum of Art, Atlanta, Georgia, 1980 – 83
* Giovannitti House, Pittsburgh, Pennsylvania, USA 1983
* Des Moines Art Center Addition, Des Moines, Iowa, 1982 – 84
* Ackerberg House, Malibu, Kalifornia, 1984 – 86
thumb|540px|Getty Center.
* Westchester House, Westchester County, New York, 1984 – 86
* Bridgeport Center, Bridgeport, Connecticut, 1984 – 89
* Grotta House, Harding Township, New Jersey, 1985 – 89
* Madison Square Garden Site Redevelopment, New York, 1987 – súťažný projekt
* Royal Dutch Paper Mills headquarters, Hilversum, Holandsko, 1987 – 92
* Mestská radnica a knižnica, Haag, Holandsko, 1995 – 96
* Weishaupt Forum, Schwendi, SRN, 1988 – 92
* CANAL+ heaquarters, Paríž, Francúzsko, 1988 – 92
* Exhibition and assembly building, Ulm, SRN, 1986 – 93
* Daimler-Benz Research Center, Ulm, SRN, 1989 – 93
* National Library of France, Paríž, Francúzsko, 1989 – súťažný projekt
* Sextus-Mirabeau Master Plan, Aix-en-Provance, Francúzsko, 1990 – súťažný projekt
* Hypolux Bank Building, Luxemburg, Luxembursko, 1990 – 93
* Museum of Ethnology, Frankfurt/Main, SRN, 1989 – súťažný projekt
* Siemens Facility, Mníchov, Nemecko 1985 – 95
* Museum of Contemporary Art, Barcelona, Španielsko, 1987- – 95
* Swissair North American Headquarters, Melville, New York, 1990 – 95
* Museum of Television & Radio, Los Angeles, Kalifornia, 1994 – 96
* The Getty Center, Los Angeles, California, 1984 – 97
* Swiss Volksbank, Bazilej, Švajčiarsko, 1990
* Grange Road Medical Center, Singapur, 1990
* Federal Building and United States Courthouse, Islip, New York, 1993
* Rachofsky house, Dallas, Texas, USA 1995
* Sagaponack, Long Island, USA, 2001
* 173/176 Perry Street, New York, USA 2002
* Jubilejný kostol Milosrdenstva Božieho, Rím, Taliansko 2003
* Radnica v San José, 2005
* Ara Pacis Museum, Rome, Taliansko 2006
* Hans Arp Museum, Bahnhof Rolandsdeck, nr Cologne, Nemecko 2007

## Referencie

## Zdroje
* Richard Meier, Architect: 1964-1984. New York: Rizzoli International Publications, 1984. ISBN 0-8478-0496-8
* Richard Meier Recent Works, Silvio Cassara, 2004, ISBN 978-88-8491-962-5
* Richard Meier Houses and Apartments, Rizzoli International, 2007, ISBN 978-0-8478-2994-1

## Iné projekty

## Externé odkazy
* http://www.richardmeier.com 
* http://www.meier.co.il
* http://www.e-architect.co.uk/frankfurt/kunsthandwerk_building.htm 
* http://eng.archinform.net/projekte/2691.htm
* http://www.e-architect.co.uk/architects/richard_meier.htm 
* http://www.pritzkerprize.com/meier.htm 
* http://www.projects-us.com/html/richard_meier.html
* http://www.arcspace.com/architects/meier/meier_nai/
* http://www.paperny.com/meier.shtml 

Kategória:Architekti USA
Kategória:Absolventi Cornell University
Kategória:Architekti židovského pôvodu
Kategória:Osobnosti USA židovského pôvodu